Parque Nacional de Serengueti

O Parque Nacional de Serengueti (ou Serengeti) é un parque nacional de grandes dimensións (cerca de 40.000 km²) na ecorrexión de Serengueti, no norte da Tanzania, limítrofe con Kenya, na África oriental.

É famoso polas migracións anuais de ñus, cebras e gacelas e outros antílopes que ocorren de maio a xuño. É Patrimonio Mundial da UNESCO desde 1981.Serengeti National Park na web da UNESCO.

Os cinco grandes animais do parque, así chamados polos cazadores desde hai anos, son o león, o leopardo, o elefante, o rinoceronte e o búfalo cafre. Pero no parque tamén se enciontran xirafas, numerosos antílopes, hienas, guepardos e primates, ademais de máis de 500 especies de aves.

Cerca do parque encóntrase a Garganta de Olduvai, onde se encontraron moitos fósiles e artefactos de homínidos.

 Principais especies 
 Os "cinco grandes" 
 León: crese que o Serengueti ten a máis grande poboación de leóns de África, en parte debido á gran cantidade de animais que lles serven de presa. Actualmente hai máis de 3.000 leóns vivindo no ecosistema do parque.
 Leopardo africano: estes predadores son frecuentemente avistados na rexión de Seronera, pero existen en todo o Parque Nacional, e a súa poboación actual é aproximadamente de 1.000 individuos.
 Elefante africano: as mandas deste animal recupéranse da gran mortalidade dos anos 1980, causada pola caza furtiva, concentrándose no norte do parque.
 Rinoceronte negro: encóntranse próximos aos inselbergs (montes testemuña) no centro do parque. Quedan poucos individuos, debido á caza furtiva. Ás veces, animais da Reserva Masai Mara atravesan os límites do parque e ingresan no territorio do Serengueti, desde o norte (Kenya).
 Búfalo africano: aínda abundante, pero o seu número diminuíu debido a enfermidades.

 Ouros mamíferos 

 ñu azul
 hipopótamo
 facócero
 cebra de Grant
 guepardo
 raposo orelludo
 antílope acuático
 gacela de Thompson
 gacela de Grant
 lebre
 gato montés
 babuino
 xirafa
 hiena pinta
 chacal
 impala
 alcélafos
 damaliscos (topi e outros)
 licaón

 Principais aves 

 voitres (varias especies)
 flamengos (varias especies)
 grou coroado
 pomba pinta
 avetarda
 ganso de Exipto
 avestruz
 píllaras (varias especies)
 estorniño soberbio
 ibis negro
 cegoña branca
 galiña de Guinea
 avetarda kori
 bufo real
 pelicano común
 martiño peixeiro pínto
 cegoña de Abdim
 garza gris
 bubela

 Poboacións de animais 

As poboacións inclúen grandes cantidades de animais: 1.500.000 ñus, 1.000.000 gacelas (entre a gacela de Grant e a gacela de Thomson), 200.000 cebras, 75.000 impalas, 74.000 búfalos, 65.000 topis, 18.000 eláns, 9.250 alcélafos, 9.000 xirafas, 5.000 elefantes, 4.000 hienas, 3.000 leóns e 500 guepardos.

 Notas 

 Véxaste tamén 

 Bibliografía 
 Rodríguez de la Fuente, F. (1970): "3. Los ejércitos viajeros del Serengeti" e "4. Entre búfalos, damaiscos y elcelafos" en Enciclopedia Salvat de la fauna. Tomo I. África (Región etiópica). Pamplona: Salvat, S. A. de Ediciones, pp. 55–123.

 Outros artigos 
 Masai Mara

 Ligazóns externas 
 Parque Nacional del Serengeti en por Safari Park 
 Serengeti National Park en Swahili Language & Curlture 
 Web oficial do parque 
 Heartbreak on the Serengeti en National Geographic 

Categoría:Patrimonio da Humanidade en Tanzania
Categoría:Parques nacionais de Tanzania
Categoría:Áreas protexidas establecidas en 1951